CELEX: 62013CN0640
Language: da
Date: 2013-12-04 00:00:00
Title: Sag C-640/13: Sag anlagt den 4. december 2013 — Europa-Kommissionen mod Det Forenede Kongerige Storbritannien og Nordirland

15.3.2014   
            
            
               DA
            
            
               Den Europæiske Unions Tidende
            
            
               C 78/2
            
         Sag anlagt den 4. december 2013 — Europa-Kommissionen mod Det Forenede Kongerige Storbritannien og Nordirland
   (Sag C-640/13)
   2014/C 78/04
   Processprog: engelsk
   
      Parter
   
   
      Sagsøger: Europa-Kommissionen (ved R. Lyal og W. Roels, som befuldmægtigede)
   
      Sagsøgt: Det Forenede Kongerige Storbritannien og Nordirland
   
      Sagsøgerens påstande
   
   
               —
            
            
               Det fastslås, at Det Forenede Kongerige har tilsidesat sine forpligtelser i henhold til artikel 4, stk. 3, TEU, idet det med tilbagevirkende kraft har indskrænket de skattepligtiges ret til tilbagesøgning af skat, som er opkrævet i strid med EU-retten.
            
         
               —
            
            
               Det Forenede Kongerige Storbritannien og Nordirland tilpligtes at betale sagens omkostninger.
            
         
      National lovgivning
   
   Med tilbagevirkende kraft fratager section 107 i Finance Act 2007 de skattepligtiges ret til tilbagesøgning af uretmæssigt opkrævet skat.
   
      Søgsmålsgrunde og væsentligste argumenter
   
   Idet der ikke er fastsat EU-retlige bestemmelser på området, tilkommer det hver enkelt medlemsstat i sin nationale retsorden at fastlægge de proceduremæssige betingelser for at sikre borgernes rettigheder i henhold til EU-retten. Medlemsstaternes procesautonomi er imidlertid betinget af iagttagelse af principperne om effektivitet og ækvivalens samt andre almindeligt gældende retsprincipper, såsom retssikkerhedsprincippet og princippet om beskyttelse af den berettigede forventning. Section 107 i Finance Act 2007 overholder ikke disse principper og er derfor i strid med artikel 4, stk. 3, TEU.